**Zapisnik seje UO SZPHO, 8.3. 2017, ob 19. uri na OI predavalnica stavba C**

Na seji so prisotni: Maja Ebert Moltara ( MEM), Mateja Lopuh ( ML), Erika Zelko ( EZ), Andrej Žist ( AŽ), Darja Žnidaršič ( DŽ).

Sprejet je **dnevni red**:

1.       Pregled zapisnika zadnje seje SZPHO

2.       Poročila posameznih delovnih teles

o   Predsednik

o   Tajnik

o   Blagajnik

3.       Pregled tekočih aktivnosti in načrti

o   Aktualne teme iz Paliativne oskrbe – Različni obrazi bolečine, 8.3.2017

o   Dodatna znanja Maribor, Ljubljana, Obala (sprememba datuma - splet?)

o   Obravnava simptomov v paliativni oskrbi (SZUM)

o   Posvet o paliativni oskrbi (NM)

o   2. Slovenski kongres paliativne oskrbe 2017, datum: 20.-21.10.2017

       program

       reklama

Ad 1.) Zapisnik zadnje seje UO 2.2. 2017 potrdijo vsi prisotni.

ML po seji pošlje naslednje pripombe k statutu SZPHO ( potrjene naj bi bile na naslednji skupščini):

8. člen: nimajo volilne: popraviti v nimajo glasovalne pravice / člani namreč glasujemo tudi o drugih stvareh in ne samo volimo/

10. člen: omenjen je Akt o imenovanju: mislim, da ga nimamo in bi popravili: blagajnika se izvoli

12. člen

Doda se: bodisi v pisni ali elektronski obliki.

14.člen

Omenja se pravilnik o donacijah: ali ga imamo?

Med cilji, mislim, da je potrebno pogledati ali smo zmožni dosegati naslednje cilje /ad4), ad9), ad12), ad13) in ad19).

Ad 2.) Predsednica, blagajnik in tajnica nimata posebnih sporočil. AŽ pojasni glede plačila UKC Maribor za Dodatna znanja, ki potekajo v Mariboru.

Ad 3.) Danes so se uspešno izvedle 2. Aktualne teme Različni obrazi bolečine.

Za ljubljansko šolo Dodatnih znanj iz paliativne oskrbe z začetkom v aprilu je prijavljenih 16 kandidatov. 6 jih je poslalo prošnjo za znižano kotizacijo, UO jo odobri Marku Možini in Klari Geršak. Rok za prijavo se podaljša do 12.3. Če do takrat ne bo prijavljenih vsaj 20 oseb, bo izobraževanje odpovedano. ML pove, da je zadnji izpit uspešno opravila le ena kandidatka. UO sklene, da se da možnost ustnega zagovora kandidatom, ki so pisali enako ali 60%. Ustni izpit bi potekal po pisnem delu na naslednjem že objavljenem junijskem roku. ML v roku enega tedna poda rezultate, da se lahko obvesti kandidate o rezultatih ter možnosti zagovora.

Za delavnico Obravnava simptomov v paliativni oskrbi ( v soorganizaciji s SZUMom) je prijavljenih že 24 oseb. Termin je polno zaseden.

ML je govorila z dr. Simonič ( vodjo ZD Novo Mesto ) glede Posveta o paliativni oskrbi v NM. Želijo skupen sestanek v naslednjih 14 dneh.

2. Slovenski kongres paliativne oskrbe 2017: ML predlaga slogan Z znanjem in izkušnjami do kakovostne paliativne oskrbe. MEM predlaga, da bi bil del kongresa namenjen tudi prostovoljcem. ML se bo obrnila na ga. Metodo Bole Finžgar, MEM pa na prostovoljce na OI. Prostovoljcem bi bil namenjen del v soboto dopoldne. MEM bo k predstavitvi dela na področju paliativne oskrbe povabila Splošne bolnišnice ter Domove za ostarele. Kaheksija in dispneja bi bila glavna simptoma, ki bi jima posvetili pozornost.

ML predlaga, da bi kot tujo predavateljico povabili Katharino Rockmann, da bi predstavila vsebino njihovega dela mobilnega tima na primarni ravni. ML bo govorila tudi z zdravnico, ki vodi mobilni paliativni tim v Beljaku. Povabili bi tudi Gudrun Kreye iz Kremsa za predavanje o dispneji ter Nigela Sykesa za predavanje o paliativni sedaciji ( Palliative sedation-euthanasia through the back door? ). Za pravno videnje paliativne sedacije v našem prostoru pa bi povabili Natašo Valentinčič. EZ se bo pozanimala za tujega predavatelja s primarne ravni. Za predavanje o duhovni oskrbi pa bi povabili Piotra Krakowiak s Poljske.

Zapisnik pripravila: Darja Žnidaršič